สุดคุ้ม
โดย...ทีมข่าวการเงินโพสต์ทูเดย์
27 ก.ค. 2559

โดย...ทีมข่าวการเงินโพสต์ทูเดย์
หัวเสียกับคอมเมนต์ประหลาดของกูรูคอมพิวเตอร์ทั้งหลาย ที่ขยันให้ความเห็นเรื่องพร้อมเพย์แบบแปลกๆ จนทำให้ประชาชนสับสนงงงวย ว่าจะไปลงทะเบียนใช้ระบบชำระเงินแห่งชาติ หรือเรียกชื่ออย่างเป็นทางการว่าอี-เพย์เมนต์ดีหรือไม่
“ดร.อู๊ด” อนุชิต อนุชิตานุกูล ประธานสายพัฒนาระบบงาน ช่องทางขายและผลิตภัณฑ์ ธนาคารเกียรตินาคิน ผู้อยู่เบื้องหลังการวางระบบเนชั่นแนล อี-เพย์เมนต์ รำคาญเหลือกำลัง โดยเฉพาะประเด็นเรื่องการดีดอสพร้อมเพย์ และประเด็นเรื่องการไม่ปลอดภัยต่างๆ เลยตั้งปณิธานอุทิศเวลาเพื่อให้สติปัญญากับผู้คนว่าอย่ากลัวตั้งแต่ยังไม่ได้ใช้ และพร้อมเคลียร์ความไม่รู้ให้กระจ่างในทุกเรื่อง
นอกจากพร้อมเพย์แล้ว ดร.อู๊ด ก็จะให้ความรู้เรื่องซิงเกิ้ลเกตเวย์ด้วยว่า ทำให้นักท่องเน็ตขาดเสรีภาพจริงหรือเปล่า
งานนี้รัฐบาลสุดคุ้ม ดร.อู๊ด ทำงานเกินค่าที่ปรึกษาไปเยอะ